maca di tallit-agi tatrart yella-d ɣelluy n wazalen-agi, ayen yeǧǧan imedyazen n tallit-agi ad sḥisfen fell-asen, sebba n waya yettuɣal ɣer ubeddel n tmetti taqbaylit ɣer wayen ur nelhi d wayen ur nelli d ayla-is, ger timental n wayagi : azerrer n tmetti ɣer yidles aberrani ( llebsa, ameslay, tikta, ttrebga... ), tuǧǧin n tjaddit d teqbaylit n uqbayli, rwaḥ n nnif d lḥerma n tudrin d twaculin, ttrebga tamaynut i yefɣen ɣef ubrid yellan yakan ... am wakken i d-yella daɣen rrwaḥ n yeqbayliyen si tudrin ɣer temdinin ɣas ulamma ẓran belli ad d-magren aṭas n wuguren am tnezduɣt, rnu ɣer waya yewɛer fell-asen ad walfen tamɛict n temdint imi temgarad ɣef tudert-nsen di tudrin. Ger yimedyazen i d-yewwin awal ɣef temsalt-agi s wudem yessewhamen ad d-naf ƐAZEM Sliman, CCIX Nurdin, ḤAMANI Crif , XELWI Lwennas ...